b"\n_START_ARTICLE_\nLlei de prevenci\xc3\xb3 i assist\xc3\xa8ncia en mat\xc3\xa8ria de subst\xc3\xa0ncies que poden generar depend\xc3\xa8ncia\n_START_SECTION_\n\xc3\x80mbit d'aplicaci\xc3\xb3\n_START_PARAGRAPH_\nL'\xc3\xa0mbit d'aplicaci\xc3\xb3 de la llei s'est\xc3\xa9n a les accions de promoci\xc3\xb3 i acc\xc3\xa9s a la informaci\xc3\xb3, educaci\xc3\xb3 sanit\xc3\xa0ria, atenci\xc3\xb3, assist\xc3\xa8ncia, rehabilitaci\xc3\xb3 i reinserci\xc3\xb3 tant de drogues il\xc2\xb7legals com les socialment integrades._NEWLINE_La llei fa especial \xc3\xa8mfasi en els infants i jovent, promovent els estils de vida saludable i la reducci\xc3\xb3 de la promoci\xc3\xb3, venda i consum de productes que generin depend\xc3\xa8ncia als l\xc3\xadmits que la preservaci\xc3\xb3 de la salut i el benestar col\xc2\xb7lectiu exigeixen.\n_START_SECTION_\nT\xc3\xadtol II\n_START_PARAGRAPH_\nRecull les mesures preventives generals fomentant el desenvolupament de programes i accions d'informaci\xc3\xb3 i educaci\xc3\xb3 sanit\xc3\xa0ria a la poblaci\xc3\xb3 general i fent especial \xc3\xa8mfasi als joves i infants.\n_START_SECTION_\nT\xc3\xadtol III\n_START_PARAGRAPH_\nRecull les mesures de prevenci\xc3\xb3 i assist\xc3\xa8ncia de drogues no institucionalitzades, remarcant la necessitat d'atenci\xc3\xb3 especial on el jove \xc3\xa9s m\xc3\xa9s vulnerable, evitant l'etiquetatge social de la persona drogodependent. Recalca el dret del drogodependent ha rebre assist\xc3\xa8ncia i tractament m\xc3\xa8dic des d'una vessant multidisciplin\xc3\xa0ria: La xarxa hospital\xc3\xa0ria a nivell d'urg\xc3\xa8ncia i xarxa ambulat\xc3\xb2ria a nivell de desintoxicaci\xc3\xb3 i deshabituaci\xc3\xb3 tot i que pot ajudar-se de les comunitats terap\xc3\xa8utiques,etc._NEWLINE_El Departament de salut ha de definir la funci\xc3\xb3 dels centres sanitaris i de serveis socials, l'educaci\xc3\xb3 sanit\xc3\xa0ria i l'orientaci\xc3\xb3, atenci\xc3\xb3 i assist\xc3\xa8ncia de les persones amb depend\xc3\xa8ncia de drogues i llurs fam\xc3\xadlies. Ha de col\xc2\xb7laborar amb el Departament de just\xc3\xadcia per implantar programes d'atenci\xc3\xb3 en els centres penitenciaris.\n_START_SECTION_\nT\xc3\xadtol IV\n_START_PARAGRAPH_\nRecull aquelles disposicions destinades a treballar amb l'alcohol. Per tant, disposa del control en la promoci\xc3\xb3 p\xc3\xbablica en llocs diferenciats i la prohibici\xc3\xb3 d'oferiment gratu\xc3\xaft de begudes alcoh\xc3\xb2liques aix\xc3\xad com de promocions especials. Es prohibeix la venda a menors de 18 anys, aix\xc3\xad com la venda de begudes alcoh\xc3\xb2liques de gradaci\xc3\xb3 superior als 20 graus en centres sanitaris, d'ensenyament universitari, autopistes i centres esportius a c\xc3\xa0rrec de l'administraci\xc3\xb3 p\xc3\xbablica. Es prohibeix el consum en establiments oberts al p\xc3\xbablic, aix\xc3\xad com la venda en centres amb menors de 18 anys del Departament de just\xc3\xadcia, aix\xc3\xad com en empreses de transport p\xc3\xbablic. Tamb\xc3\xa9, es prohibeix la venda de begudes alcoh\xc3\xb2liques de gradaci\xc3\xb3 superior als 23 graus en c\xc3\xa0mpings, platges, etc.\n_START_SECTION_\nT\xc3\xadtol V\n_START_PARAGRAPH_\nRegula les mesures de control de la promoci\xc3\xb3 del tabac i del seu consum, prohibint la venda i el consum en diferents indrets. Val dir que amb l'entrada en vigor de la llei 25/2008 de 26 de desembre de car\xc3\xa0cter estatal, es van ampliar m\xc3\xa9s les mesures sanit\xc3\xa0ries i limitadores davant el tabac, regulant la venda i restringint el consum i publicitat dels productes de tabac. Aquesta llei tamb\xc3\xa9 en regula el r\xc3\xa8gim sancionador.\n_START_SECTION_\nT\xc3\xadtol VI\n_START_PARAGRAPH_\nRegula altres tipus de depend\xc3\xa8ncies, fent refer\xc3\xa8ncia a la prohibici\xc3\xb3 de venda de coles i altres productes industrials inhalats a menors de 18 anys.\n_START_SECTION_\nT\xc3\xadtol VII\n_START_PARAGRAPH_\nDesigna al Departament de Salut com l'encarregat d'ordenar les mesures a les quals fa refer\xc3\xa8ncia la llei."